Na temelju članka 14. Zakona o proračunu („Narodne novine“ broj 87/08, 136/12, 15/15) i članka 18. i 53. Statuta Općine Babina Greda („Službeni vjesnik Vukovarsko – srijemska županija“ broj 11/09, 04/13, 03/14, 01/18, 13/18, 27/18-pročišćeni tekst, 21A/19, 03/20) i članka 45. Poslovnika o radu Općinskog vijeća (“Sl. Vjesnik Vukovarsko – srijemska županija” broj 16/09, 01/18) , Općinsko vijeće na 29. sjednici održanoj dana 27. prosinca ,2020.godine, d o n o s i

O D L U K U

O IZVRŠAVANJU PRORAČUNA OPĆINE

BABINA GREDA ZA 2021. GODINU

**I. OPĆE ODREDBE**

Članak 1.

                   Ovom se Odlukom uređuje struktura Proračuna Općine Babina Greda za 2021. godinu ( u daljnjem tekstu: Proračun), njegovo izvršavanje, upravljanje općinskom imovinom i dugovima, promjena financiranja tokom godine.

**II  STRUKTURA PRORAČUNA**

Članak 2.

                   Proračun Općine Babina Greda za 2021. godinu sastoji se od slijedećih dijelova:

* Općeg dijela Proračuna
* Posebnog dijela Proračuna

Članak 3.

                   Opći dio Proračuna sastoji se od Računa prihoda i rashoda te Računa financiranja, Posebni dio sadrži raspored prema organizacijskoj, ekonomskoj, funkcijskoj i programskoj klasifikaciji.

 U Računu prihoda i rashoda iskazani su prihodi poslovanja i prihodi od prodaje nefinancijske imovine.

U  Računu  financiranja iskazani su primici od financijske imovine te izdaci za financijsku imovinu i otplate zajmova.

Članak 4.

                    Projekcija prihoda i rashoda za dvogodišnje razdoblje sadrži prihode i rashode za 2022. i 2023. godinu koji su procijenjeni prema smjernicama i uputama Ministarstva financija.

Članak 5.

                  Na temelju financijskih planova proračunskih korisnika izrađuje se konsolidirani proračun koji sadrži prihode i primitke, te rashode i izdatke proračuna i njegovih proračunskih korisnika.

**III. IZVRŠAVANJE PRORAČUNA**

Članak 6.

                   Sredstva se u proračunu osiguravaju proračunskim korisnicima (u nastavku teksta  korisnici), koji su u njegovu Posebnom dijelu određeni za nositelje sredstava na pojedinim stavkama.

Članak 7.

                    Za izvršavanje Proračuna u cjelini je odgovoran nositelj izvršne vlasti – Općinski načelnik.

Članak 8.

                    Proračunska sredstva koristit će se  za namjene koje su određene Proračunom i do visine utvrđene u njegovom Posebnom dijelu, na razdjelima i pozicijama, a u svemu prema načelima štednje i racionalnog korištenja ostvarenih sredstava.

Članak 9.

                      Korisnici smiju preuzimati obveze najviše do visine sredstava osiguranih u  Posebnom dijelu Proračuna.

Dodjela sredstava korisnicima vršit će se sukladno njihovim financijskim planovima, za cijelu godina po mjesecima, vodeći računa o mogućnostima Proračuna.

                                                                   Članak 10.

                        Plaćanje preuzetih obveza po ugovorima, koje dospijevaju u slijedećim godinama mora se kao obveza uključiti u godinu u kojoj dospijeva.

                                                                  Članak 11.

                         Općinski načelnik odobrava preraspodjelu na proračunskim stavkama kod proračunskih korisnika ili između proračunskih korisnika najviše do 5 % rashoda i izdataka na stavci koja se umanjuje.

Načelnik je dužan izvijestiti Općinsko vijeće  o preraspodjelama iz st.1. ovog članka na prvoj narednoj sjednici  Općinskog vijeća.

                                                                  Članak 12.

                         Proračunski korisnici odgovorni su za naplatu vlastitih prihoda i primitaka kao i za izvršavanje  svih rashoda i izdataka u skladu s namjenama.

**UPRAVLJANJE FINANCIJSKOM I NEFINANCIJSKOM  IMOVINOM**

                                                                   Članak 13.

                          Raspoloživim novčanim sredstvima na računu Proračuna upravlja Općinski načelnik.

Novčana sredstva iz stavka 1. ovog članka mogu se polagati u poslovnu banku, poštujući načela sigurnosti i likvidnosti. Odluku o izboru banke donosi Općinski načelnik.

                                                                  Članak 14.

                          Općinski načelnik može otpisati ili djelomično otpisati potraživanja ukoliko bi troškovi postupka naplate potraživanja bili u nesrazmjeru s visinom potraživanja.

                                                                    Članak  15.

                            Nefinancijska dugotrajna imovina mora se osigurati ako postoji zakonska obveza ili o drugim okolnostima odlučuje sam korisnik poštujući načela učinkovitosti i ekonomičnosti raspolaganja proračunskim sredstvima, jer se u protivnom nadoknada za štetu nastala na neosiguranoj nefinancijskoj imovini isplaćuje iz Proračuna.

**ZADUŽIVANJE I JAMSTVA**

                                                                     Članak 16.

                              Općina će  se u 2021. godini zadužiti radi sufinanciranja izgradnje građevine sportske dvorane osnovne škole „Mijat Stojanović“ Babina Greda uzimanjem kredita kod HBOR-a u iznosu od 3.000.000,00 kuna (slovima: trimilijuna kuna), uz prethodnu Suglasnost Ministarstva financija.

Općina Babina Greda će u 2021. godini koristiti odobrena sredstva prekoračenja po transakcijskom računu od Privredne banke, Zagreb do iznosa sredstava od 3.000.000,00 kuna.

Ukupna godišnja obveza općine može iznositi najviše do 20 % ostvarenih prihoda u

godini koja prethodi godini u kojoj se zadužuje, a u iznos ukupne godišnje obveze uključena su i dana jamstva kao i neplaćene obveze iz prethodnih godina.

Članak 17.

                             Ustanova čiji je osnivač Općina može se zaduživati samo uz suglasnost Općinskog načelnika.

Ugovore o jamstvu sklapa Općinski načelnik.

**VI. PRAVA I OBVEZE PRORAČUNSKIH KORISNIKA**

  Članak 18.

                               Čelnik proračunskog korisnika odgovoran je za planiranje i izvršavanje dijela Proračuna (razdjela). Odgovoran je za zakonitost, svrhovitost, učinkovitost i za ekonomično raspolaganje proračunskim sredstvima. Također je odgovoran za preuzimanje obveza, izdavanje naloga za naplatu u korist proračunskih sredstava. Čelnik proračunskog korisnika može određena prava unutarnjim propisima u skladu sa Zakonom prenijeti na druge osobe.

Članak 19.

                                Proračunski korisnici dostavljaju polugodišnje izvještaje koji zajedno sa polugodišnjim izvještajem  Proračuna čine konsolidirani financijski izvještaj koji se zajedno sa polugodišnjim obračunom Proračuna dostavlja Općinskom načelniku do kraja srpnja mjeseca tekuće godine. Općinski načelnik polugodišnji izvještaj o izvršenju Proračuna upućuje na usvajanje Općinskom vijeću  do 5. kolovoza tekuće proračunske godine.

**VII. NADZOR PRORAČUNSKIH KORISNIKA**

Članak 20.

                                 Unutarnja revizija proračunskog korisnika tijelo je koje je neovisno i objektivno utvrđuje ostvarivanje cjelovitih zadaća i funkcija proračunskih korisnika, upozorava na nepravilnosti i  neusklađenost sa zakonskim i drugim propisima kojima je utvrđeno njihovo poslovanje te predlaže mjere za njihovo otklanjanje i mjere za unapređenje poslovanja proračunskog korisnika.

**VIII. PRIJELAZNE I ZAVRŠNE ODREDBE**

Članak 21.

                       Ova Odluka stupa na snagu osmog dana od dana objave u «Službenom vjesniku» Vukovarsko-srijemske županije.

KLASA: 400-06/20-01/14

URBROJ: 2212/02-01/20-01-1

Babina Greda, 27. prosinca , 2020. godine

                                                                                       Predsjednik Općinskog vijeća:

 Jakob Verić